****

Д Е Л О В Н И К

**за работата на Советот на родители на ООУ**

# “ Страшо Пинџур” с. Мало Коњари - Прилеп

ноември 2021

Советот на родители на ООУ„Страшо Пинџур“ с. Мало Коњари, Прилеп на својот состанок на ден 29.11.2021 година донесе:

# Д Е Л О В Н И К

# За работа на Совет на родители на ООУ„Страшо Пинџур“ с. Мало Коњари, Прилеп

# Општи одредби

**Член 1**

Со овој Деловник се утврдува начинот на формирање на Советот на родители на училиштето, задачите и начинот на неговото работење (во натамошниот текст Советот).

# Член 2

Одредбите на овој Деловник се однесуваат на членовите на Советот на родители.

# Член 3

Советот на родители делува во рамките на соработката на училиштето со родителите со цел разгледување на прашања од заеднички интерес за работата на училиштето и учениците, како и за прашања поврзани со реализација на процесот на воспитно образовната работа во училиштето.

# Член 4

Советот на родители се формира на почетокот на учебната година.

# Член 5

Бројот на членовите на Советот на родители зависи од бројот на паралелки во училиштето.

Претставникот од секоја паралелка го избираат родителите на првата средба со родители на почетокот на учебната година со мнозинство гласови од вкупниот број на родители на учениците од паралелката.

# Член 6

Мандатот на членовите на Советот на родители на училиштето трае за период до завршување на основното образование на нивното дете.

# Член 7

На членовите - родители од Советот на родители на училиштето функцијата им престанува доколку нивното дете своето образование го продолжи во друго училиште.

Функцијата на член на Советот на родители престанува и по лично барање на родителот.

# Член 8

На членот на Советот на родители на училиштето му престанува мандатот со отповикување заради неоправдано отсуство од состаноците од најмалку три состаноци, како и поради неизвршување на одредени задачи дадени од страна на Советот.

Отповикувањето се врши на состанок со родителите на паралелката од која е именуван членот на Советот кој се отповикува.

# Член 9

Во случај на отповикување на член или престанок на функцијата по друг основ се врши избор на нов член на Советот.

# Член 10

Првото свикување на Советот на родители го врши директорот на училиштето. Директорот претседава со конститутивната седница до изборот на претседател на Советот.

# Член 11

Советот на родители на училиштето од своите редови бира Претседател на Советот, како и негов заменик.

# Член 12

Изборот на претседател и заменик-претседател се врши на првиот состанок при конституирање на Советот на родители на училиштето.

Изборот се врши по пат на тајно гласање.

За претседател на Советот на родители, односно негов заменик, е избран членот на Советот со најмногу гласови.

# Член 13

Мандатот на претседателот и неговиот заменик е со времетраење од три учебни години.

# Член 14

Претседателот и заменик претседателот на Советот на родители за својата работа одговараат пред Советот на родители на училиштето.

Претседателот и заменик претседателот се грижат за правилна примена на одредбите на овој Деловник.

# Член 15

Членовите на Советот на родители се должни да присуствуваат на состаноците и активно да учествуваат на истите.

# Надлежности на Советот на родители Член 16

Советот на родители на основното училиште:

* дава мислење за предлогот на програмата за развој на училиштето и за годишната програма за работа на училиштето;
* расправа за извештајот за работата на училиштето,
* дава мислење и предлага мерки за подобрување на наставата и воннаставните активности;
* разгледува жалби на родителите односно старателите во врска со воспитно - образованта работа;
* учествува во самоевалуацијата на работата и постигањатана училиштето;
* иницира и спроведува активности за подобрување на квалитетот на училиштето;
* учествува во оценувањето на исполнетоста на стандардите за наставниците и стручните соработници за напредување во звањата ментор и советник;
* избира тројца претставници во Училишниот одбор, со непосредно и тајно гласање;
* се вклучува во организирање на јавниот и културниот живот на учениците, спортски и други манифестации, заштита на животната средина во училиштето и надвор од него;
* ги организира другите родители за учество и реализација на јавниот и културниот живот во училиштето;
* ги ангажира родителите за собирање донации за обновување на инвентарот, опремување на училиштето, помагање на учениците - социјални случаи;
* активно учествува во реализација во меѓуучилишната соработка во градот и надвор од него;
* дава предлози и мислења до советот на наставници и до училишниот одбор за други прашања кои се од интерес за учениците и училиштето;

# Член 17

Советот на родители може да формира комисии кои ќе извршуваат одделни задачи во надлежност на Советот.

Составот на комисиите, нивните задачи и рокот за нивно извршување го утврдува Советот.

Членовите на Комисиите за својата работа се одговорни само пред Советот.

# Подготовка, свикување и работа на состаноците на Советот на родители

**Член 18**

Советот на родители на училиштето работи на состаноци.

# Член 19

Состанокот на Советот на родители го свикува и со него раководи претседателот на Советот, а во негово отсуство неговиот заменик.

Состанокот се свикува најмалку три дена пред одржувањето на седницата со покана со дневен ред како и денот, времето и местото на одржување на состанокот. Поканата може да се достави печатена или со користење на електронски средства Viber или на e-mail адреса.

# Член 20

На состаноците се повикуваат претставници на стручни и други органи на училиштето, двајца претставници кои се избрани од страна ученичкиот парламент, како и други лица кои се од интерес за работењето на училиштето. Сите поканети учествуваат во работата на Советот без право на глас.

# Член 21

Состаноците се одржуваат најмалку 2 ( два) пати во полугодие, а по потреба и почесто.

Претседателот е должен да го обезбеди потребниот материјал за непречена работа на Советот.

Одлучувањето на седницата на Советот на родители, е со јавно гласање, а по барање на повеќето членови може да биде и тајно, за што одлучуваат повеќето од половината присутни родители.

Тајно гласање за одредени прашања може да биде предвидено и во Статутот на училиштето.

Процедурата за тајно гласање е пропишана со Статутот, а ако тоа не е регулирано со него за тајното гласање се формира тричлена комисија.

# Гласовите од јавното или од тајното гласање се запишуваат во записникот.

# Член 22

На состанокот се води записник кој го заверува со потпис претседателот и записничарот. Пред секој состанок се разгледува и усвојува записникот од претходниот состанок.

# Член 23

Записникот го води записничар кој се избира од редот на Советот на родители при првиот конститутивен состанок.

# Член 24

Советот на родители соработува со директорот, стручните соработници и наставниците-одделенските раководители.

# Завршни одредби Член 25

Измени и дополнување на овој Деловник се вршат на ист начин како и при неговото донесување.

Иницијатива за измени и дополнувања можат да дадат: родителите на учениците, членовите на Советот на родителите на училиштето, Советот на наставници, како и Училишниот одбор.

# Член 26

Овој деловник стапува во сила на денот на неговото донесување.

**Дел.бр.02-238/3**

# 29.11.2021 година Претседател на Совет на родители

# Мало Коњари \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /Анета Каралиоска/

# 